钦定古今图书集成/明伦汇编/氏族典/第339卷 > 刘子玠
## 钦定古今图书集成/明伦汇编/氏族典/第339卷 > 刘子玠

按《万姓统谱》：子玠，字君锡，砥之子。父卒，乃生鞠于外
家六岁，哭其叔父如成人。既长，从黄干学，非名士不
交，非义理之书不存。尝类列先贤矩范，参之己意，以
教戒其子侄曰：“行好事，做好人足矣，侥求名利，非吾
志也。平居退焉若无及，其见义必为，不类流俗，则有
人之所难能者。”尝逊田数百亩，与诸子侄以成母志。
年四十八卒。